CELEX: 62009CN0391
Language: et
Date: 2009-10-02 00:00:00
Title: Kohtuasi C-391/09: Eelotsusetaotlus, mille esitas Vilniaus Miesto 1 Apylinkės Teismas (Leedu Vabariik) 2. oktoobril 2009 — Malgožata Runevič-Vardyn ja Łukasz Paweł Wardyn versus Vilniuse linnavalitsus, Leedu Vabariigi justiitsministeerium, riiklik leedu keele komisjon ja Vilniuse linnavalitsuse õigusosakonna tsiviilregistrite talitus

19.12.2009   
            
            
               ET
            
            
               Euroopa Liidu Teataja
            
            
               C 312/20
            
         Eelotsusetaotlus, mille esitas Vilniaus Miesto 1 Apylinkės Teismas (Leedu Vabariik) 2. oktoobril 2009 — Malgožata Runevič-Vardyn ja Łukasz Paweł Wardyn versus Vilniuse linnavalitsus, Leedu Vabariigi justiitsministeerium, riiklik leedu keele komisjon ja Vilniuse linnavalitsuse õigusosakonna tsiviilregistrite talitus
   (Kohtuasi C-391/09)
   2009/C 312/33
   Kohtumenetluse keel: leedu
   
      Eelotsusetaotluse esitanud kohus
   
   Vilniaus Miesto 1 Apylinkes Teismas (Leedu Vabariik)
   
      Põhikohtuasja pooled
   
   
      Kaebuse esitajad: Malgožata Runevič-Vardyn ja Łukasz Paweł Wardyn.
   
      Vastustajad: Vilniuse linnavalitsus, Leedu Vabariigi justiitsministeerium, riiklik leedu keele komisjon ja Vilniuse linnavalitsuse õigusosakonna tsiviilregistrite talitus.
   
      Eelotsuse küsimused
   
   
               1.
            
            
               Kas nõukogu 29. juuni 2000. aasta direktiivi 2000/43/EÜ (1), millega rakendatakse võrdse kohtlemise põhimõte sõltumata isikute rassilisest või etnilisest päritolust, sätteid arvesse võttes tuleb selle artikli 2 lõike 2 punkti b tõlgendada nii, et see keelab liikmesriikidel kaudselt diskrimineerida isikuid etnilise päritolu alusel, kui siseriiklikud õigusnormid näevad ette, et perekonnaseisutunnistustele tuleb ees- ja perekonnanimed kirjutada ainult riigikeele tähtedega?
            
         
               2.
            
            
               Kas nõukogu 29. juuni 2000. aasta direktiivi 2000/43/EÜ, millega rakendatakse võrdse kohtlemise põhimõte sõltumata isikute rassilisest või etnilisest päritolust, sätteid arvesse võttes tuleb selle artikli 2 lõike 2 punkti b tõlgendada nii, et see keelab liikmesriikidel kaudselt diskrimineerida isikuid etnilise päritolu alusel, kui siseriiklikud õigusnormid näevad ette, et muu päritolu või kodakondsusega isikute ees- ja perekonnanimed tuleb perekonnaseisutunnistustel kirjutada ladina tähtedega ja ilma diakriitiliste märkideta, ligatuurideta või muude kohandusteta, mida kasutatakse mitmesugustes keeltes?
            
         
               3.
            
            
               Kas Euroopa Ühenduse asutamislepingu artikli 18 lõiget 1, mis näeb ette, et igal Euroopa Liidu kodanikul on õigus vabalt liikuda ja elada liikmesriikide territooriumil, ning artikli 12 esimest lõiku, mis keelab diskrimineerimise kodakondsuse alusel, arvesse võttes tuleks neid sätteid tõlgendada nii, et liikmesriikidel on keelatud näha oma õigusnormidega ette, et perekonnaseisutunnistustel tohib ees- ja perekonnanimesid kirjutada ainult riigikeele tähtedega?
            
         
               4.
            
            
               Kas Euroopa Ühenduse asutamislepingu artikli 18 lõiget 1, mis näeb ette, et igal Euroopa Liidu kodanikul on õigus vabalt liikuda ja elada liikmesriikide territooriumil, ning artikli 12 esimest lõiku, mis keelab diskrimineerimise kodakondsuse alusel, arvesse võttes tuleks neid sätteid tõlgendada nii, et liikmesriikidel on keelatud näha oma õigusnormidega ette, et muust rahvusest või kodakondsusega isikute ees- ja perekonnanimed tuleb perekonnaseisutunnistustel kirjutada ladina tähtedega ja ilma diakriitiliste märkideta, ligatuurideta või muude kohandusteta, mida kasutatakse mitmesugustes keeltes?
            
         
      (1)  EÜT L 180, 19.7.2000, lk 22; ELT eriväljaanne 20/01, lk 23.